recursal/SuperWikiNEXT-32B huggingface dataset:
**বাহাওয়ালপুর গির্জায় বন্দুকধারীর গোলাগুলির** ঘটনাটি সংঘটিত হয়েছিল ২৮ অক্টোবর ২০০১ সালে। সেদিন ছয়জন লস্করে ঝংভির ছয়জন হামলাকারী পাকিস্তানের পাঞ্জাবের বাহাওয়ালপুরের সেন্ট ডমিনিকস গির্জায় আক্রমণ করে। গির্জার প্রহরী এবং ১৭ জন খ্রিস্টান নিহত হয়।

পটভূমি
------

পাকিস্তানে চরমপন্থীরা অমুসলিমদের টার্গেট করে। যেহেতু ২০০১ সালে আফগানিস্তানে আগ্রাসনের সময় পাকিস্তান মার্কিন যুক্তরাষ্ট্রকে সমর্থন করেছিল, তাই সন্ত্রাসীরা পাকিস্তানি সংখ্যালঘুদের, বিশেষ করে খ্রিস্টানদের লক্ষ্যবস্তু বানায়।

গোলাগুলি
--------

তিনটি মোটরসাইকেলে থাকা ছয়জন মুখোশধারী বন্দুকধারী তাদের একে-৪৭ রাইফেল বের করে যা তারা তাদের ব্যাগে লুকিয়ে রেখেছিল এবং গুলি শুরু করে। এ সময় গির্জার ভেতরে প্রায় ১০০ জন লোক ছিল। তারা প্রথমে গির্জার প্রহরীকে গেটে হত্যা করে তারপর গির্জায় ঢুকে উপাসকদের ওপর গুলি চালাতে থাকে। শুটিংয়ের সময় তারা স্লোগান দিচ্ছিল, "আফগানিস্তান ও পাকিস্তান, খ্রিস্টানদের কবরস্থান" এবং "আল্লাহু আকবর" (ঈশ্বর মহান) স্লোগান দিচ্ছিল। তারা ০৮:৫২ থেকে ০৮:৫৫ (পাকিস্তানের স্থানীয় সময়ে) পর্যন্ত ৩ মিনিটের জন্য গুলি চালায়। হামলায় ১৮ জন নিহত হয়েছে।

প্রতিক্রিয়া
------------

পাকিস্তানের রাষ্ট্রপতি পারভেজ মোশাররফ হামলার জন্য প্রশিক্ষিত চরমপন্থীদের অভিযুক্ত করে বলেছেন যে তিনি খ্রিস্টানদের হত্যার জন্য দুঃখিত।

হামলার দুই দিন পর, পুলিশ একটি ক্র্যাকডাউন শুরু করে এবং ২২জন সন্দেহভাজনকে গ্রেপ্তার করে। ২৮ জুলাই ২০০২-এ, লস্করে ঝংভির ৪ জন সন্দেহভাজন যারা অপরাধ করেছে বলে স্বীকার করেছে, একটি অতর্কিত হামলায় নিহত হয়েছিল।

আরও দেখুন
---------

* লস্করে ঝংভি

তথ্যসূত্র
---------

1. ↑  Iqbal, Haider (১৪ সেপ্টেম্বর ২০১২)। "Pakistan after 9/11"। *Pakistan Today*। সংগ্রহের তারিখ ১০ আগস্ট ২০১৭।
2. 1 2 3  "Christians massacred in Pakistan"। *BBC News*। ২৮ অক্টোবর ২০০১। সংগ্রহের তারিখ ১০ আগস্ট ২০১৭।
3. ↑  "Bahawalpur Church carnage 2001, she still fears to speak"। *Pakistan Christian Post*। ১০ আগস্ট ২০১৭। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।
4. ↑  "Bahawalpur: 18 Christian killed in church attack"। *Geo Cities*। ৩০ অক্টোবর ২০০১। সংগ্রহের তারিখ ১০ আগস্ট ২০১৭।
5. ↑  "Church attack suspects die in ambush"। *The Daily Telegraph*। ২৯ জুলাই ২০০২। সংগ্রহের তারিখ ১০ আগস্ট ২০১৭।
**গ্লোরিয়া জিন’স কফিস** (ইংরেজি: Gloria Jean's Coffees) একটি কফিশপ ফ্র্যাঞ্চাইজি। অস্ট্রেলিয়া ভিত্তিক এই কোম্পানিটি বিশ্বের ৩৯টি দেশে কফিশপের ব্যবসা পরিচালনা করে। সারা বিশ্বে গ্লোরিয়া জিন’স-এর ১০০০-এরও অধিক দোকান রয়েছে, যার মধ্যে অস্ট্রেলিয়াতেই রয়েছে ৪৬০টির বেশি। ২০১৪ সালে রিটেইল ফুড গ্রুপ নামের একটি কোম্পানি গ্লোরিয়া জিন’সকে ১৬৩.৫ মিলিয়ন মার্কিন ডলারের বিনিময়ে কিনে নেয়।

ইতিহাস
------

গ্লোরিয়া জিন’স কফিস ১৯৭৯ সালে মার্কিন যুক্তরাষ্ট্রের শিকাগো শহরে ইয়ান ভেটকো কর্তৃক প্রতিষ্ঠিত হয়। সেসময় শিকাগোতে ছোট একটি কফি দোকান ও উপহার দোকানের মাধ্যমে গ্লোরিয়া জিন’স এর যাত্রা শুরু হয়।

বর্তমানে যুক্তরাষ্ট্রের ১১০টি স্থানে গ্লোরিয়া জিন’স-এর ব্যবসা পরিচালিত হচ্ছে। ১৯৯৫ সালে বিজ্ঞাপন প্রতিষ্ঠান ডিডিবি নিডহ্যামের ব্যবস্থাপনা পরিচালক নবি সালেহ এবং পিটার আরভিন অস্ট্রেলিয়াতে গ্লোরিয়া জিন’স-এর ব্যবসার উপযোগিতা ও সম্ভাবনা উপলব্ধি করেন এবং গ্লোরিয়া জিন’স ব্র্যান্ডের আন্তর্জাতিক লাইসেন্সিং অধিকারের স্বত্ব কিনে নেন। সালেহ এবং আরভিন অস্ট্রেলিয়াতে সম্পূর্ণ নিজেদের উদ্যোগে গ্লোরিয়া জিন’সের ব্যবসায়িক কার্যক্রম শুরু করেন। যুক্তরাষ্ট্র ও পুয়ের্তো রিকো ব্যতীত তারা অন্যান্য দেশে গ্লোরিয়া জিন’সের ব্যবসায়িক স্বত্ব ক্রয় করেন। ১৯৯৬ সালে অস্ট্রেলিয়ার সিডনিতে গ্লোরিয়া জিন’সের প্রথম কফির দোকান স্থাপিত হয়। এর দুই সপ্তাহ পর সিডনির আরেকটি স্থানে গ্লোরিয়া জিন’স তাদের দোকান স্থাপন করে। অস্ট্রেলিয়াতে কফি ব্যবসার সম্ভাবনা নিরীখের উদ্দেশ্যে এই দোকানগুলো প্রাথমিকভাবে চালু হয়।

পণ্য
----

গ্লোরিয়া জিন’স তাদের নিজেদের ব্র্যান্ডের কফি তৈরীকারী যন্ত্র বিক্রয় করে। এছাড়া বিভিন্ন স্বাদের কফি তারা গ্রাহকদের নিকট বিক্রয় করে থাকে। সম্প্রতি ব্রাজিলের পদকজয়ী সেরা কফির দানা গ্লোরিয়া জিন’স ক্রয় করেছে। ব্রাজিলসহ বিশ্বের বিভিন্ন কফি উৎপাদনকারী দেশ ও অঞ্চল থেকে গ্লোরিয়া জিন’স কফি সংগ্রহ করে।

তথ্যসূত্র
---------

1. ↑  |url= ওয়েব্যাক মেশিনে আর্কাইভকৃত ৩০ সেপ্টেম্বর ২০১৮ তারিখে
2. ↑  "Retail Food Group acquires Gloria Jean's to create monster coffee company"। Sydney Morning Herald। ২৪ অক্টোবর ২০১৪। সংগ্রহের তারিখ ২৬ অক্টোবর ২০১৪।

বহিঃসংযোগ
---------

* Gloria Jean's  ওয়েব্যাক মেশিনে আর্কাইভকৃত ৩০ সেপ্টেম্বর ২০১৮ তারিখে
* Gloria Jean's Australia
* "God's Millionaires" BRW, May 26 – June 1, 2005 [*স্থায়ীভাবে অকার্যকর সংযোগ*]
* Gloria Jean's website
**স্ট্যানলি উইঙ্কওয়ার্থ স্কট** (ইংরেজি: Stanley Scott; জন্ম: ২৪ মার্চ, ১৮৫৪ - মৃত্যু: ৮ ডিসেম্বর, ১৯৩৩) তৎকালীন ব্রিটিশ ভারতের মহারাষ্ট্রের বোম্বেতে জন্মগ্রহণকারী বিখ্যাত প্রথম-শ্রেণীর ক্রিকেট তারকা ছিলেন। ১৮৭৮ থেকে ১৮৯৩ সময়কালে প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন তিনি। দলে মূলতঃ ডানহাতি মাঝারিসারির ব্যাটসম্যান হিসেবে খেলতেন **স্ট্যানলি স্কট**। এছাড়াও, ডানহাতি ফাস্ট বোলার হিসেবেও তার সুনাম ছিল।

খেলোয়াড়ী জীবন
---------------

১৮৭৮ সালে মিডলসেক্সের পক্ষে প্রথম-শ্রেণীর ইংরেজ কাউন্টি ক্রিকেট খেলতে থাকেন। এরপর থেকে নিয়মিতভাবে খেলেন তিনি। সমগ্র প্রথম-শ্রেণীর খেলোয়াড়ী জীবনে ১০৪টি খেলায় অংশগ্রহণের সুযোগ ঘটে স্ট্যানলি স্কটের। বেশ কয়েক মৌসুম ব্যাটিং গড়ে শীর্ষস্থানে ছিলেন। তবে, বর্তমান মানদণ্ডে তার এ ক্রীড়াশৈলী মাঝারিমানেররূপে চিহ্নিত করা হয়।

১৮৯২ মৌসুমটি তার স্বর্ণালী সময়রূপে বিবেচিত। ইনিংস প্রতি ৩৯ রান তুলে ১০১৫ রান তুলেছিলেন স্ট্যানলি স্কট। লর্ডসে গ্লুচেস্টারশায়ারের বিপক্ষে ২২৪ রান তুলেন। এ ধরনের সংগ্রহ তৎকালে বিশাল সংগ্রহরূপে বিবেচিত হতো। লর্ডস ও ওভালে জেন্টলম্যান বনাম প্লেয়ার্সের মধ্যকার উভয় খেলায় অংশ নেন ও বেশ ভালো করেন। ফলশ্রুতিতে উইজডেন কর্তৃপক্ষের বিবেচনায় ১৮৯৩ সালে অন্যতম বর্ষসেরা ক্রিকেটারের মর্যাদা লাভ করেন স্ট্যানলি স্কট।

১৮৯৩ মৌসুম শেষে প্রথম-শ্রেণীর ক্রিকেটকে বিদায় জানান স্ট্যানলি স্কট। ক্রিকেট খেলা থেকে অবসর নেয়ার পর স্টকব্রোকার হিসেবে কাজ করেন।

ব্যক্তিগত জীবন
--------------

ক্রিকেটের পাশাপাশি ফুটবল খেলায়ও তিনি সিদ্ধহস্তের অধিকারী ছিলেন। ক্ল্যাপহাম রোভার্স এফসির পক্ষে ফুটবল খেলেছেন। ১৮৭৯ সালে এফএ কাপের চূড়ান্ত খেলায় ওল্ড এটোনিয়ান্সের কাছে ১-০ ব্যবধানে পরাজিত হয়েছিল তার দল।

৮ ডিসেম্বর, ১৯৩৩ তারিখে ৭৯ বছর বয়সে কেন্টের বেকেনহামের স্ট্যানলি স্কটের দেহাবসান ঘটে।

তথ্যসূত্র
---------

1. ↑  "Wisden's Five Cricketers of the Year"। *ESPNcricinfo*। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।

আরও দেখুন
---------

* উইলিয়াম গান
* কাউন্টি চ্যাম্পিয়নশীপ
* উইজডেন বর্ষসেরা ক্রিকেটার
* ইয়র্কশায়ার কাউন্টি ক্রিকেট ক্লাব

বহিঃসংযোগ
---------

* ইএসপিএনক্রিকইনফোতে স্ট্যানলি স্কট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে স্ট্যানলি স্কট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৮৯৩ উইজডেন বর্ষসেরা ক্রিকেটার |
| --- |
| 
* হার্বি হিউয়েট
* লিওনেল প্যালেরিট
* ওয়াল্টার রিড
* স্ট্যানলি স্কট
* অ্যান্ড্রু স্টডার্ট

 |  |

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ন্যাশনাল আর্কাইভস (মার্কিন)

 |
**রেনা কিরদার** (জন্ম ১৯৬৯) একজন ইরাকি লেখক, সমাজকর্মী এবং পার্টি হোস্টেস।

জীবনী
-----

কিরদার বাগদাদে জন্মগ্রহণ করেন এবং তার শৈশবের কিছু অংশ মধ্যপ্রাচ্যে কাটান। তার পিতা ইরাকি তুর্কমেন বিলিয়নেয়ার নেমির এ কিরদার ১৯৮০-এর দশকে মার্চেন্ট ব্যাংক ইনভেস্টকর্প প্রতিষ্ঠা করেন, যা পরে গুচি, টিফানি অ্যান্ড কোম্পানি এবং সাকস ফিফথ অ্যাভিনিউ অধিগ্রহণ করে। 

কিরদার ইংল্যান্ডের অক্সফোর্ড বিশ্ববিদ্যালয়ে পড়াশোনা করেন। পরবর্তীতে তিনি কলম্বিয়া বিশ্ববিদ্যালয় থেকে আন্তর্জাতিক বিষয়ে স্নাতকোত্তর ডিগ্রী অর্জন করেন। তিনি ১৯৯১ সালে লন্ডন থেকে নিউ ইয়র্ক সিটিতে চলে আসেন এবং পার্ক এভিনিউতে শন কম্বসের টাউনহাউস কিনেছিলেন।

ম্যানহাটনের সামাজিক দৃশ্যের একজন সদস্য হিসেবে, কিরদার ১৯৯০-এর দশকের "সবচেয়ে জাঁকজমকপূর্ণ এবং অবিস্মরণীয় পোশাক পার্টি" নিক্ষেপ করেন, যার মধ্যে রয়েছে স্লোয়ান-কেটারিং এর ভ্যালেন্টাইনস ডে বল, নিউ ইয়র্ক সিটি ব্যালের ডান্স উইথ দ্য ডান্সার্স গালা, এবং বয়েজ ক্লাব অফ নিউ ইয়র্ক, সাকস ফিফথ অ্যাভিনিউ এবং ব্রুনো ম্যাগলির অনুষ্ঠান।  ২০০২ সালে, তিনি *বি মাই গেস্ট* প্রকাশ করেন, তার সবচেয়ে সফল থিমভিত্তিক ইভেন্টগুলির একটি বিস্তারিত ফটোগ্রাফিক ডায়েরি, আমন্ত্রণ, টেবিল সেটিংস, রেসিপি, ককটেল, সাজসজ্জা এবং সংগীত।

ব্যক্তিগত জীবন
--------------

রেনা ১৯৯১ সালে আরব ব্যবসায়ী সামি সিন্দিকে বিয়ে করেন এবং তাদের দুটি মেয়ে ছিল।  ২০০৫ সালে তাদের বিবাহ বিচ্ছেদ হয় এবং কিরদার লন্ডনে ফিরে যান। তিনি ২০১২ সালের জুন মাসে লন্ডনে ফাইন্যান্সার মাকরাম আবুদকে বিয়ে করেন।

গ্রন্থপঞ্জি
-----------

* *Be My Guest: Theme Party Savoir-Faire* (2002)

তথ্যসূত্র
---------

1. ↑  Party hostess and author Rena Sindi
2. ↑  "Put On Your Toga! Bring Castanets! Rena Sindi Is Giving a Party"। ৮ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২১।
3. ↑  Book Description – 'Be My Guest'
4. ↑    ওয়েব্যাক মেশিনে আর্কাইভকৃত ৭ জুলাই ২০০৯ তারিখেNew York Social Diary: Rena Kirdar Sindi
5. ↑  Rena Sindi Fetes Marriage at The Four Seasons in Beirut
**ডেভিড পল হিউজ** (ইংরেজি: David Hughes; জন্ম: ১৩ মে, ১৯৪৭) ল্যাঙ্কাশায়ারের নিউটন লে উইলোজ এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ১৯৬৭ থেকে ১৯৯১ সময়কালে ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন।

দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংয়ে পারদর্শিতা দেখিয়েছেন **ডেভিড হিউজ**।

কাউন্টি ক্রিকেট
---------------

ল্যাঙ্কাশায়ারের নিউটন লে উইলোজ এলাকায় ডেভিড হিউজের জন্ম। ১৯৬৭ সালে প্রথম-শ্রেণীর ক্রিকেটে অভিষেক ঘটে তার। ১৯৭০ সালে ক্যাপ লাভ করেন।

দুই দশকেরও অধিক সময়কাল ল্যাঙ্কাশায়ারের পক্ষে সাহসী ভূমিকা নিয়ে অগ্রসর হয়েছেন। এ সময়ে ১০৪১৯ রান তুলেছেন ও ৬৫৫ উইকেট দখল করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি বামহাতি স্পিনার হিসেবে খেলতেন।

২৮ জুলাই, ১৯৭১ তারিখে জিলেট কাপের সেমিফাইনালে গ্লুচেস্টারশায়ারের বিপক্ষে নয় নম্বরে ব্যাট হাতে মাঠে নামেন। দলটির জয়ের জন্যে তখনো ৫ ওভারে ২৫ রানের দরকার ছিল। মন্দ আলোকের কারণে আম্পায়ারদ্বয় খেলা শেষ করেন ও পরের দিন সকালে নিয়ে যান। এ অবস্থায় তিনি আম্পায়ার আর্থার জেপসনকে জিজ্ঞেস করলেন, আপনি তো চাঁদ দেখতে পাচ্ছেন। এটি আসলে কতদূরে?
হিউজ এক ওভারেই ২৪ রান তুলেন ও ল্যাঙ্কাশায়ারকে জয় এনে দেন।

১৯৮০-এর দশকের মাঝামাঝি সময়ে ল্যাঙ্কাশায়ারের সদস্যরূপে তিনবার বিদেশ গমন করেন। তবে, স্বদেশে অবস্থানকালীন অংশগ্রহণকৃত ৪৪৭টি প্রথম-শ্রেণীর খেলাগুলোর বাইরে মাত্র দশটি খেলায় অনুপস্থিতি ছিল তার। ১৯৭১-৭২ মৌসুমে ডি. এইচ. রবিন্স একাদশের সদস্যরূপে দক্ষিণ আফ্রিকা গমন করেন। ১৯৭৫-৭৬ ও ১৯৭৬-৭৭ মৌসুমে তাসমানিয়ার পক্ষে খেলেন।

অধিনায়কত্ব লাভ
---------------

১৯৮৭ সালে ল্যাঙ্কাশায়ারের অধিনায়কত্ব লাভ করেন। ১৯৯১ সালে অবসরগ্রহণের পূর্ব-পর্যন্ত এ দায়িত্বে ছিলেন ডেভিড হিউজ। তন্মধ্যে অধিনায়কত্ব লাভের শুরুর দিকের বছরে ল্যাঙ্কাশায়ার দল কাউন্টি চ্যাম্পিয়নশীপে দ্বিতীয় স্থানে ছিল।

ঘরোয়া ইংরেজ কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯৮৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ডেভিড হিউজ। ১৯৮১ ও ১৯৯২ সালে দুইবার আর্থিক সুবিধা গ্রহণের খেলার জন্য মনোনীত হন। এতে তিনি সর্বমোট £১৪৫০০০ পাউন্ড-স্টার্লিং লাভ করেছিলেন।

তথ্যসূত্র
---------

1. ↑  *The Times*, obituary of David Mortimore, 19 February 2014

বহিঃসংযোগ
---------

* ইএসপিএনক্রিকইনফোতে ডেভিড হিউজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড হিউজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯৮৮ উইজডেন বর্ষসেরা ক্রিকেটার |
| --- |
| 
* জোনাথন অ্যাগ্নিউ
* নেইল ফস্টার
* ডেভিড হিউজ
* পিটার রোবাক
* সেলিম মালিক

 |  |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**বোকা চাউল** নিম্ন আসামে উৎপাদিত হওয়া একপ্রকারের কোমল চাউল। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য। ২০১৮ সালে এই চাল ভৌগোলিক স্বীকৃতি লাভ করে।

উৎপাদন
------

নামনি অসমের বিশেষত নলবাড়ি, বরপেটা, গোয়ালপাড়া, কামরূপ, দরং, ধুবুরি, চিরাং, বাক্সা, বঙাইগাঁও, কোকরাঝাড় জেলায় বোকা চাউলের চাষ করা হয়। প্ৰধানত শালি ধান হিসাবে বোকা চাউলের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। 
১৭ শতকে মোগলদের সাথে যুদ্ধ করা আহোম সৈন্যের জন্য এটিই আ
ছিল দেহের শক্তিদায়ী ইন্ধন।

ভৌগোলিক স্বীকৃতি
----------------

২০১৬ সালে নলবারির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।

পুষ্টি এবং ব্যবহার
------------------

কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে বোকা চাউল খাওয়া হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য।

গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।

তথ্যসূত্র
---------

1. ↑  "'The rice that needs no cooking': magic rice variety from Assam gets GI tag" (ইংরেজি ভাষায়)। ২০১৮-০৮-১১। সংগ্রহের তারিখ ২০১৯-০১-১৪।
2. ↑  "ভৌগোলিক চিহ্ন প্রাপ্ত অসমর যাদুকরী চাউল–কোমল চাউল বা বোকা চাউল : — বিকাশপেডিয়া"। সংগ্রহের তারিখ ২০১৯-০১-১৪।
3. ↑  "Boka Saul of Assam "That Needs No Cooking" Gets GI Tag » Northeast Today" (ইংৰাজী ভাষায়)। ২০১৮-০৮-১০। ২০১৮-০৮-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-১৪। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Soft rice grown in Assam in line for GI tag" (ইংরেজি ভাষায়)। সংগ্রহের তারিখ ২০১৯-০১-১৪।

টেমপ্লেট:ভৌগোলিক স্বীকৃতি
**গ্রাগ্স-পা'-ওদ-জের** (ওয়াইলি: *grags pa 'od zer*) (১৬০৭-১৬৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের (ওয়াইলি: *dgon lung byams pa gling*) ষষ্ঠ প্রধান ছিলেন।

সংক্ষিপ্ত জীবনী
---------------

গ্রাগ্স-পা'-ওদ-জের ১৬০৭ খ্রিষ্টাব্দে তিব্বতের আমদো অঞ্চলের ল্চাং-স্ক্যা (ওয়াইলি: *lcang skya*) নামক একটি গ্রামে জন্মগ্রহণ করেন। তিনি দ্গোন-লুং-ব্যাম্স-পা-গ্লিং বৌদ্ধবিহারে (ওয়াইলি: *dgon lung byams pa gling*) শিক্ষার্থীর শপথ গ্রহণ করেন এবং বিহারের প্রতিষ্ঠাতা দাম-ছোস-র্গ্যা-ম্ত্শো (ওয়াইলি: *dam chos rgya mtsho*) নামক ঐ বিহারের প্রথম প্রধানের নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং ঙ্গাম-রিং (ওয়াইলি: *ngam ring*) বৌদ্ধবিহারে শিক্ষালাভ করেন। ১৬৩০ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের (ওয়াইলি: *dgon lung byams pa gling*) ষষ্ঠ প্রধান হিসেবে দায়িত্ব গ্রহণ করেন এবং তিন বছর এই পদে থাকেন।

তথ্যসূত্র
---------

1. ↑  Dorje, Sonam (মার্চ ২০১৩)। "The First Changkya, Drakpa Ozer"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-২৯।

|
|  |
| পূর্বসূরী--- | **গ্রাগ্স-পা'-ওদ-জের  প্রথম ল্চাং-স্ক্যা হো-থোগ-থু** | উত্তরসূরীঙ্গাগ-দ্বাং-ব্লো-ব্জাং-ছোস-ল্দান |
|

| * দে
* স
ল্চাং-স্ক্যা হো-থোগ-থু |
| --- |
| 
* ১) গ্রাগ্স-পা'-ওদ-জের
* ২) ঙ্গাগ-দ্বাং-ব্লো-ব্জাং-ছোস-ল্দান
* ৩) রোল-পা'ই-র্দো-র্জে
* ৪) য়ে-শেস-ব্স্তান-পা'ই-র্গ্যাল-ম্ত্শান
* ৫) য়ে-শেস-ব্স্তান-পা'ই-ন্যি-মা
* ৬) ব্লো-ব্জাং-ব্স্তান-'দ্জিন-র্গ্যাল-ম্ত্শান
* ৭) ব্লো-ব্জাং-দ্পাল-ল্দান-ব্স্তান-পা'ই-স্গ্রোন-মে
* ৮) ব্স্তান-'দ্জিন-দোন-য়োদ-য়ে-শেস-র্গ্যা-ম্ত্শো

 |
**ডেভিড হ্যালিডে** (মার্চ ৩, ১৯১৬ - ২ এপ্রিল, ২০১০) একজন আমেরিকান পদার্থবিজ্ঞানী ছিলেন যিনি তার পদার্থবিজ্ঞানের ওপর রচিত পাঠ্যপুস্তক, *ফিজিক্স* এবং *ফান্ডামেন্টালস অব ফিজিক্স* এর জন্য পরিচিত, যা তিনি রবার্ট রেসনিকের সাথে সহ-রচনা করেছিলেন। উভয় পাঠ্যপুস্তক ১৯৬০ সাল থেকে নিরবিচ্ছিন্নভাবে ব্যবহৃত হয়ে আসছে এবং ৪৭টিরও বেশি ভাষায় উপলব্ধ।

হ্যালিডে পিটসবার্গ বিশ্ববিদ্যালয়ে অস্নাতক এবং স্নাতক হিসেবে অধ্যয়ন করেন। ১৯৪১ সালে তিনি পদার্থবিজ্ঞানে পিএইচডি অর্জন করেন। দ্বিতীয় বিশ্বযুদ্ধের সময়, তিনি এমআইটি রেডিয়েশন ল্যাবে রাডার কৌশল উন্নয়নে কাজ করেছিলেন। ১৯৪৬ সালে তিনি সহকারী অধ্যাপক হিসেবে পিটসবার্গে যোগদান করেন এবং সেখানেই তার বাকি কর্মজীবন অতিবাহিত করেন। ১৯৫০ সালে, তিনি *ইনট্রোডাক্টরি নিউক্লিয়ার ফিজিক্স* লিখেছিলেন, যা একটি ধ্রুপদী পাঠ্যপুস্তক হয়ে ওঠে এবং চারটি ভাষায় অনূদিত হয়। ১৯৫১ সালে হ্যালিডে তার ডিপার্টমেন্টের চেয়ারম্যান হন, এই পদে তিনি ১৯৬২ সাল পর্যন্ত অধিষ্ঠিত ছিলেন।

তার *ফিজিক্স* বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে *ফান্ডামেন্টালস অব ফিজিক্স* শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।

হ্যালিডে ২০১০ সালের ২রা এপ্রিল ৯৪ বছর বয়সে মারা যান। তিনি ওয়াশিংটনের ম্যাপল ফলসের বাসিন্দা ছিলেন। তার ডক্টরাল ছাত্রদের মধ্যে পদার্থবিদ জন হুইটলি উল্লেখযোগ্য।

তথ্যসূত্র
---------

1. ↑  "Biography of Robert Resnick"। Archived from the original on মার্চ ১, ২০০৫। সংগ্রহের তারিখ ২০০৬-১২-১১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  David Halliday Obituary: from Bellingham Herald
3. ↑  David Halliday 1916–2010 Obituary - Tributes.com
একই নামের অন্যান্য ব্যক্তির জন্য মিজানুর রহমান চৌধুরী (দ্ব্যর্থতা নিরসন) দেখুন।
**মিজানুর রহমান চৌধুরী** (জন্ম: - মৃত্যু: ৬ এপ্রিল ২০১৩) হলেন একজন বাংলাদেশী রাজনীতিবিদ, স্বাধীনতা যুদ্ধের মুক্তিযোদ্ধা ও সাবেক সংসদ সদস্য। তিনি বাংলাদেশ জামায়াতে ইসলামীর মনোনয়নে নীলফামারী-৩ আসন থেকে দুই বার সংসদ সদস্য নির্বাচিত হয়েছিলেন। চৌধুরী মুক্তিযুদ্ধে জলঢাকা থানা মুজিব বাহিনীর প্রধান ছিলেন।

কর্মজীবন
--------

চৌধুরী ১৯৯৬ সাধারণ নির্বাচনে নীলফামারী-৩ থেকে জামায়াতে ইসলামীর প্রার্থী হয়ে সংসদ সদস্য নির্বাচিত হয়েছিলেন। তিনি ২০০১ সংসদ নির্বাচনে পুনরায় নির্বাচিত হন। তার নির্বাচনী এলাকা জলঢাকা উপজেলা জামায়াতে ইসলামীর একটি শক্ত ঘাঁটি হিসাবে পরিচিত।

বিতর্ক
------

২০০৮ সালে চৌধুরী জামায়াত থেকে বহিঃস্কৃত হয়েছিলেন। জামায়াতে ইসলামী থেকে বহিষ্কারে কারণ তার বিরুদ্ধে সরকারি অনুদানের টিন চুরির অভিযোগ ছিল।

মৃত্যু
------

মিজানুর রহমান চৌধুরী ৬ এপ্রিল ২০১৩ সালে কিডনী জনিত ও হৃদরোগে আক্রান্ত হয়ে চিকিৎসাধীন অবস্থায় রংপুর মেডিকেল কলেজ হাসপাতালে মৃত্যুবরণ করেন।

তথ্যসূত্র
---------

1. ↑  "মুক্তিযোদ্ধা সাবেক এমপি আলহাজ্ব মিজানুর রহমান চৌধুরী আর নেই"। উত্তর বাংলা। সংগ্রহের তারিখ ৩ জুন ২০১৮।
2. ↑  "২০০১ সালে জামায়াত মনোনীত নির্বাচিত এমপি ছিলেন যারা"। *jamaat-e-islami.org*। বাংলাদেশ জামায়াতে ইসলামী। ১ জানুয়ারি ২০০১। সংগ্রহের তারিখ ৩ জুন ২০১৮।
**ধনানা** (ধনানা) অলাদাদপুরের কাছে, হরিয়ানার সোনিপত জেলার একটি গ্রাম, গোহানা তহসিলের অন্তর্গত।

ভূগোল
-----

২০১১ সালের আদমশুমারি অনুসারে ধাননা আলাদাদপুর সম্পর্কে তথ্য অনুসারে বাঁকা লেখা ধাননা আলাদাদপুর গ্রামের অবস্থান কোড বা গ্রামের কোড হল ০৫৯৬৫৫। ধনানা আলাদাদপুর গ্রাম ভারতের হরিয়ানার সোনিপাত জেলার গোহানা তহসিলে অবস্থিত। এটি উপ-জেলা সদর দফতর গোহানা থেকে ২০ কিলোমিটার দূরে এবং জেলা সদর দফতর সোনিপত থেকে ৫৬ কিলোমিটার দূরে অবস্থিত। ২০০৯ সালের পরিসংখ্যান অনুসারে, ধনানা হল আলাদাদপুর গ্রামের একটি গ্রাম পঞ্চায়েত। গ্রামের মোট ভৌগলিক আয়তন ১৮২৬ হেক্টর। ধাননা আলাদপুর শহরের জনসংখ্যা হল ৬৫৯১ জন। ধাননা আলাদাদপুর গ্রামে প্রায় ১২০৪ টি ঘর রয়েছে। ২০১৯ সালের পরিসংখ্যান অনুসারে, ধনানা আলাদদপুর গ্রাম বরোদা বিধানসভা এবং সোনিপত সংসদীয় কেন্দ্রের অধীনে আসে। জুলানা ধাননা আলাদাদপুরের নিকটতম শহর।

উল্লেখযোগ্য ব্যক্তি
-------------------

* জগৎগুরু তত্ত্বদর্শী সন্ত রামপাল জী মহারাজ

তথ্যসূত্র
---------

1. ↑  "Welcome to Dhanana Village (Sonipat) Haryana"। *www.haryana21.com*। সংগ্রহের তারিখ ১৭ এপ্রিল ২০২৩।
2. ↑  "Dhanana Aladadpur Village Population - Gohana - Sonipat, Haryana"। *www.census2011.co.in*। সংগ্রহের তারিখ ১৭ এপ্রিল ২০২৩।
3. ↑  "संत रामपाल जी महाराज जी की जीवनी - Jagat Guru Rampal Ji"। *www.jagatgururampalji.org* (হিন্দি ভাষায়)। সংগ্রহের তারিখ ১৭ এপ্রিল ২০২৩।
4. ↑  "कथित संत रामपाल का बेटा अपनी बेटी की शादी में हो सकेगा शामिल, हाईकोर्ट से मिली अंतरिम जमानत"। *News18 हिंदी* (হিন্দি ভাষায়)। ২৩ জুন ২০২০। সংগ্রহের তারিখ ১৭ এপ্রিল ২০২৩।
সিয়াদি মসজিদ এবং এর পিছনে সিয়াদি বাড়ি।
**সিয়াদি হাউস** (**বাইত সিয়াদি** নামেও পরিচিত, আরবি: بيت سيادي‎‎) বাহরাইনের মুহাররাক শহরের একটি ঐতিহাসিক ভবন। এটি মুক্তা ব্যবসায়ী আবদুল্লাহ বিন ঈসা সিয়াদির জন্য নির্মিত ভবনগুলির একটি বৃহত্তর কমপ্লেক্সের অংশ, যেখানে আরও একটি মসজিদ এবং একটি মজলিস রয়েছে। সিয়াদি হাউস যখন আহমদ বিন জসিম সিয়াদির অধীনে নির্মিত হয়েছিল, তখন তিনি সিয়াদি মজলিস নির্মাণের সূচনা করেছিলেন এবং সিয়াদি মসজিদটি ছিল তার ও ঈসার যৌথ উদ্যোগের অংশ। এটি বাহরাইন পিয়ার্লিং ট্রেইলের একটি অংশ, যা ইউনেস্কো স্বীকৃত দেশের দ্বিতীয় বিশ্ব ঐতিহ্যবাহী স্থান।

ইতিহাস
------

সিয়াদি পরিবার ১৯ শতকের গোড়ার দিকে বাহরাইনে আসে এবং শাসকদের বাড়ির কাছাকাছি আবদুল্লাহ পাড়ায় বসতি স্থাপন করে। মুক্তা ব্যবসায় জড়িত থাকার কারণে পরিবারের সম্পদের উৎপত্তি হয়েছিল, যেটি ১৯ শতকে মুহাররাকে প্রস্ফুটিত করেছিল।

স্থাপত্য
--------

কমপ্লেক্সের প্রাচীনতম অংশ হল সিয়াদি মসজিদ, যা ঈসা ও জসিম বিন ইউসিফ সিয়াদি ১৮৬৫ সালে মুহাররাক সম্প্রদায়কে দান করেছিলেন। মূল ভবনটি পরে সংশোধিত হয় এবং ইয়ারউডের মতে, সংরক্ষিত কাঠামোটি ১৯৯০ সালের। সিয়াদি মসজিদটি মুহাররাকের প্রাচীনতম সংরক্ষিত মসজিদ এবং এখনও প্রতিদিনের নামাজের জন্য ব্যবহৃত হয়। 
সিয়াদি মজলিস দুই ধাপে নির্মিত হয়েছিল; ১৮৫০ সালে জসিম বিন ইউসিফ সিয়াদির দ্বারা প্রথম ধাপের সূচনা, যা ১৯২১ সালে দ্বিতীয় পর্যায়ে নির্মিত নিচতলা এবং উপরের তলা কক্ষগুলিকে আচ্ছাদিত করে। কমপ্লেক্সের বৃহত্তম অংশ, সিয়াদি হাউসটি এখনও একটি ব্যক্তিগত বাসস্থান হিসাবে ব্যবহৃত হয়। আবদুল্লাহ বিন হাসান সিয়াদি হলো নির্মাতা আবদুল্লাহ বিন ঈসা সিয়াদির নাতি। সিয়াদি হাউস জনসাধারণের জন্য প্রবেশযোগ্য নয়। ৪৫০ বর্গ মিটারের বাসভবনটির শেষ নির্মাণকাল ১৯৩১ সালের। তিনটি ভবন বাহরাইনের শেষের মুক্তা যুগের বিস্তৃত অলঙ্করণকে চিত্রিত করে, বিশেষ করে সিয়াদি মজলিসের ভিতরে একটি কক্ষ রয়েছে যা দেখার মতো। বর্তমানে সিয়াদি মজলিস বাহরাইনের সংস্কৃতি মন্ত্রণালয়ের দায়িত্বের আওতাধীন।

তথ্যসূত্র
---------

1. ↑  Ministry of Culture and Information: *Pearling, Testimony of an island economy*, 2010, p. 156
2. ↑  Ministry of Culture and Information: *Pearling, Testimony of an island economy*, 2010, p. 158
3. ↑  John Yarwood: *Al-Muharraq: Architectural Heritage of a Bahraini City*, 2005
4. ↑  John Falagan: *We're all men here*, 2007, p. 294
**ডি** যা **ডিল্যাং** (ইংরেজি) নামেও পরিচিত, হচ্ছে ওয়াল্টার ব্রাইট ও ডিজিটাল মার্স কর্তৃক তৈরীকৃত এবং ২০০১ সালে মুক্তিপ্রাপ্ত মাল্টি-প্যারাডাইম সিস্টেম প্রোগ্রামিং ভাষা। আন্দ্রে আলেক্সান্দ্রেস্কু ২০০৭ সালে এর উন্নয়ন কাজে যোগ দেন। যদিও এটি সি++ কে পূনঃপ্রকৌশল করে তৈরী করা হয়েছে, তারপরও এটি একটি স্বতন্ত্র ভাষা। এটিতে সি++ এর কিছু মূল বৈশিষ্ট্যিকে পূনঃউন্নয়ন করা হয়েছে। পাশাপাশি এটিতে রুবি, পাইথন, সি#, জাভা ও আইফেলের মতো উল্লেখযোগ্য কিছু ভাষার বৈশিষ্ট্য অন্তর্ভুক্ত করা হয়েছে।

কিছু উদাহরণ
-----------

### উদাহরণ ১

এই উদাহরণ প্রোগ্রামটি তার কমান্ড লাইনের যুক্তিগুলি মুদ্রণ করে। `main` ফাংশন একটি ডি প্রোগ্রামের এন্ট্রি পয়েন্ট, এবং `args` কমান্ড লাইন আর্গুমেন্ট প্রতিনিধিত্বমূলক স্ট্রিং একটি অ্যারে। ডি-তে একটি `string` হচ্ছে ক্যারেক্টারের একটি অ্যারে, যেটি ডি১ -এ `char[]` অথবা ডি২ তে `immutable(char)[]` এর প্রতিনিধিত্ব করে।

```
import std.stdio: writefln;

void main(string[] args)
{
 foreach (i, arg; args)
 writefln("args[%d] = '%s'", i, arg);
}

```

### উদাহরণ ২

নীচে একটি সংক্ষিপ্ত প্রোগ্রামে বেশ কয়েকটি ডি ক্ষমতা এবং ডি নকশা ট্রেড-অফ গুলো দেখাচ্ছে। এটি `words.txt` নামের একটি পাঠ্য ফাইলের লাইনের উপরে পুনরাবৃত্তি করে, যার প্রতিটি লাইনে আলাদা শব্দ রয়েছে এবং সমস্ত শব্দ মুদ্রণ করে যা অন্য শব্দের অ্যানাগ্রাম।

```
import std.stdio, std.algorithm, std.range, std.string;

void main() {
 dstring[] [dstring] signs2words;

 foreach (dchar[] w; lines(File("words.txt"))) {
 w = w.chomp().toLower();
 immutable key = w.dup.sort().release().idup;
 signs2words[key] ~= w.idup;
 }

 foreach (words; signs2words) {
 if (words.length > 1) {
 writefln(words.join(" "));
 }
 }
}

```

তথ্যসূত্র
---------

1. ↑  "dmd Backend converted to Boost License"। ৭ এপ্রিল ২০১৭। সংগ্রহের তারিখ ৯ এপ্রিল ২০১৭।
2. ↑  "D 2.0 FAQ"। সংগ্রহের তারিখ ১১ আগস্ট ২০১৫।
3. ↑  আলেক্সান্দ্রেস্কু, আন্দ্রে (২০১০)। *The D programming language* (First সংস্করণ)। Upper Saddle River, New Jersey: Addison-Wesley। পৃষ্ঠা 314। আইএসবিএন 0321635361।
4. ↑  "Building assert() in Swift, Part 2: \_\_FILE\_\_ and \_\_LINE\_\_"। সংগ্রহের তারিখ ২৫ সেপ্টেম্বর ২০১৪।
**স্ট্যানলি ডে লা কোর্ট স্নুক** (ইংরেজি: Stanley Snooke; জন্ম: ১১ নভেম্বর, ১৮৭৮ - মৃত্যু: ৬ এপ্রিল, ১৯৫৯) টেম্বুল্যান্ডের সেন্ট মার্কস এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯০৭ সালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ওয়েস্টার্ন প্রভিন্স দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন **স্ট্যানলি স্নুক**।

খেলোয়াড়ী জীবন
---------------

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের পক্ষে খেলেছেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন তিনি। ১৯ আগস্ট, ১৯০৭ তারিখে টেস্ট ক্রিকেটে অভিষেক ঘটে স্ট্যানলি স্নুকের। ঐ টেস্টে তিনি কোন রান তুলতে পারেননি।

তার ভাই টিপ স্নুক দক্ষিণ আফ্রিকার পক্ষে টেস্ট ক্রিকেটে অংশ নিয়েছিলেন। ৬ এপ্রিল, ১৯৫৯ তারিখে কেপ টাউনের ওয়েনবার্গে ৮১ বছর বয়সে স্ট্যানলি স্নুকের দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৫ নভেম্বর ২০১৬।
2. ↑  "South Africa – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।
3. ↑  "South Africa – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।

আরও দেখুন
---------

* গর্ডন হোয়াইট
* পার্সি শেরওয়েল
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে স্ট্যানলি স্নুক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে স্ট্যানলি স্নুক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মনাঙ** নেপালের মনাঙ জেলার একটি শহর। মনাঙ শহরটি সমুদ্রপৃষ্ঠ থেকে ৩,৫১৯ মিটার (১১,৫৪৫ ফিট) উচ্চতায় অবস্থিত। নেপালের ২০১১ সালের আদমশুমারি অনুসারে মনাঙ শহরের জনসংখ্যা ৬,৫২৭। জনসংখ্যার ঘনত্ব প্রতি বর্গকিলোমিটারে ৩ জন।

অন্নপূর্ণা পর্বতশৃঙ্গের উত্তরে মারসিয়াংদি নদীর তীরবর্তী উপত্যকায় মনাঙ শহরের অবস্থান। মারসিয়াংদি নদীটি পূর্বদিকে প্রবাহিত হয়েছে। পূর্বে রয়েছে থরং লা পাস। ৫,৪১৬ মিটার উচ্চতায় অবস্থিত থরং লা পাস মানুষের গমনযোগ্য পৃথিবীর উচ্চতম পথ। এই পথ দিয়ে মনাঙ থেকে মুক্তিনাথ হয়ে গান্ডাকি নদী তীরের উপত্যকায় যাওয়া যায়। মনাঙ এর উত্তরে রয়েছে চুলু পর্বত, যার উচ্চতা ৬,৫৮৪ মিটার (২১,৬০১ ফিট)। অন্নপূর্ণায় ট্রেকিং-এ আসা অভিযাত্রীরা সাধারণত মনাঙ-এ কয়েকদিন বিশ্রাম নেয়। এর অন্যতম কারণ মনাঙ-এ থেকে আবহাওয়াগত অভিযোজন সম্পন্ন করা। থরং লা পাস দিয়ে যাওয়ার পূর্বে মনাঙ এ দুই-একদিন বিশ্রাম অধিক উচ্চতায় গমনের জন্য শরীরের অভিযোজনে সাহায্য করে। মনাঙ শহরটি পর্বতের উত্তর পার্শ্বে অবস্থিত, ফলে দিনের বেলায় অধিক সূর্যালোক এই অংশে পড়ে এবং শীতকালে অপেক্ষাকৃত কম তুষারপাত হয়। এছাড়া মনাঙ-এর চাষযোগ্য জমিগুলোও পর্বতের উত্তর পার্শ্বে অবস্থিত।

মনাঙ-এ কোন রাস্তা নেই। তবে ট্রেইল রয়েছে। ট্রেইল দিয়েই এই শহরের মানুষ যাতায়াত করে। পণ্য পরিবহনের মাধ্যম গাধা বা খচ্চর। এছাড়া কুলিরাও পণ্য পরিবহন করে থাকে। মনাঙ-এর ২.৫ কিলোমিটার পূর্বে রয়েছে একটি ছোট বিমানবন্দর। এই বিমানবন্দরটির কাজ ১৯৮৫ সালে শুরু হয়। মনাঙ-এর সাথে অন্নপূর্ণা সংরক্ষিত অঞ্চলের সংযোগকারী প্রথম ট্রেইলের কাজ সম্পন্ন হয় ২০১১ সালে।

ট্রেকারদের জন্য খাদ্য উৎপাদন ছাড়াও মনাঙ-এ চমর পালন করা হয়ে থাকে। মনাঙ-এ একটি স্বাস্থ্যকেন্দ্র রয়েছে, এখানে উচ্চতাজনিত অসুস্থতার চিকিৎসাব্যবস্থা রয়েছে।

গ্যালারি
--------

* মনাঙ-এর প্রধান পথমনাঙ-এর প্রধান পথ
* মনাঙ জেলায় অবস্থিত গঙ্গাপূর্ণা হ্রদমনাঙ জেলায় অবস্থিত গঙ্গাপূর্ণা হ্রদ
* মনাঙ-এর একটি হ্রদমনাঙ-এর একটি হ্রদ

তথ্যসূত্র
---------

1. ↑  Manangbhot, Nepal Page - Falling Rain Genomics (ইংরেজি ভাষায়)
2. ↑   (ইংরেজি ভাষায়), নেপাল জনগণনা ব্যুরো , সংগ্রহের তারিখ ২০ সেপ্টেম্বর ২০১২  `|শিরোনাম=` অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **মনাঙ** সংক্রান্ত মিডিয়া রয়েছে।

* (ইংরেজি) অন্নপূর্ণা অঞ্চলের মানচিত্র

প্রবেশদ্বার: নেপাল
**মীর আহমেদ আলি খান সিদ্দিকি** ছিলেন প্রথম আসাফ জাহর পুত্র। তিনি ১৭১২ সালের ২৬ ফেব্রুয়ারি জন্মগ্রহণ করেছেন। ১৭৪৮ সালে তিনি তার পিতার উত্তরসুরি হিসেবে হায়দ্রাবাদ রাজ্যের নিজাম হন। তিনি *হুমায়ুন জাহ, নিজামউদ্দৌলা, নওয়াব মীর আহমেদ আলি খান সিদ্দিকি বাহাদুর, নাসির জং, দক্ষিণাত্যের নওয়াব সুবাদার* উপাধি গ্রহণ করেছিলেন। তিনি নাসির জং বলে বেশি পরিচিত।

  

মুঘল সম্রাট মুহাম্মদ শাহ তাকে নাসির জং উপাধি দিয়েছিলেন। পরবর্তী মুঘল সম্রাট আহমেদ শাহ বাহাদুর তাকে দক্ষিণাত্যের সুবাদার হিসেবে নিয়োগ দেন এবং নাসিরউদ্দৌলা উপাধি দেন।

ক্ষমতায় উত্থান
---------------

নাসির জং ১৭৪৮ সাল থেকে ১৭৫০ সাল পর্যন্ত হায়দ্রাবাদ রাজ্য শাসন করেছেন। পিতার মৃত্যুর পর তিনি ক্ষমতাপ্রাপ্ত হন।

দ্বিতীয় কর্ণাটক যুদ্ধ
----------------------

| * দে
* স
দ্বিতীয় কর্ণাটক যুদ্ধ |
| --- |
| 
* Ambur
* Divicotta
* Tanjore
* Trichinopoly
* Arcot
* Arnee
* Chingleput
* Golden Rock
* Seringham
* Sugar-Loaf Rock
* Tondeman's Woods

 |

নিজামের মৃত্যুর পর নাসির জং ও নিজামের দৌহিত্র মুজাফফর জঙের মধ্যে উত্তরাধিকার নিয়ে লড়াই শুরু হয়। এসময় চান্দা সাহিব বলে পরিচিত হুসাইন দোস্ত খান মুজাফফর জঙের সাথে মিত্রতা স্থাপন করেন এবং আর্কোটের নবাব আনোয়ারউদ্দিন মুহাম্মদ খানের বিরুদ্ধে ষড়যন্ত্র শুরু করেন। চান্দা সাহিব নিজে কর্ণাটকের নবাব হতে চাইছিলেন।

ইউরোপীয়রা এসময় দক্ষিণাত্য ও কর্ণাটকের বিষয়াদিতে সরাসরি জড়িয়ে পড়ে। এর ফলে ইউরোপে দুই পক্ষের মধ্যে শান্তি বজায় থাকলেও ব্রিটিশ ইস্ট ইন্ডিয়া কোম্পানি ও ফরাসি ইস্ট ইন্ডিয়া কোম্পানির মধ্যে দ্বিতীয় কর্ণাটক যুদ্ধ সংঘটিত হয়।

ফরাসিরা চান্দা সাহিব ও মুজাফফর জঙের পক্ষাবলম্বন করে। শীঘ্রই যুক্তরাজ্য হস্তক্ষেপ করে। ফরাসিদের প্রভাব খর্ব করার জন্য তারা নাসির জং এবং মৃত নবাব আনোয়ারউদ্দিন মুহাম্মদ খানের পুত্র মুহাম্মদ আলি খান ওয়ালাজাহকে সমর্থন দেয়। নবাব আনোয়ারউদ্দিন ১৭৪৯ সালে আম্বুরের যুদ্ধে নিহত হয়েছিলেন।

প্রাথমিকভাবে ফরাসিরা সফল হয়। তারা তাদের প্রতিপক্ষদের পরাজিত ও হত্যা করে নিজ সমর্থকদের ক্ষমতায় বসতে সহায়তা করে। ১৭৫০ সালের ১৬ ডিসেম্বর তাদের প্রতিপক্ষ নাসির জং কাডাপার নবাব হিম্মত খানের হাতে নিহত হন। তাকে খুলাদাবাদে সাইয়িদ বুরহানউদ্দিনের মাজারে দাফন করা হয়। এরপর মুজাফফর জং হায়দ্রাবাদের নিজাম হন।

পরবর্তীতে ১৭৫১ সালে ইংরেজরা রবার্ট ক্লাইভের নেতৃত্বে আর্কো‌ট দখল করে। ১৭৫৪-৫৫ সালে স্বাক্ষরিত পন্ডিচেরির চুক্তির মাধ্যমে যুদ্ধ সমাপ্ত হয়। মুহাম্মদ আলি খান ওয়ালাজাহ কর্ণাটকের নবাব হিসেবে স্বীকৃতি পান। ফরাসি অধিনায়ক জোসেফ ফ্রাঙ্কোস ডুপ্লেইক্সকে ফ্রান্স ফিরে যেতে বলা হয়। ফরাসি ইস্ট ইন্ডিয়া কোম্পানির পরিচালকরা ডুপ্লেইক্সের রাজনৈতিক উচ্চাকাঙ্ক্ষা নিয়ে অসন্তুষ্ট ছিলেন। এ কারণে তাদের আর্থিক ক্ষয়ক্ষতি হয়েছিল। ১৭৫৪ সালে গোডেহু তার স্থলাভিষিক্ত হন।

পদসমূহ
------

* আওরঙ্গবাদের সুবাদার ১৭৪৫–১৭৪৬
* নিজাম

তথ্যসূত্র
---------

1. ↑

বহিঃসংযোগ
---------

* Brief biography
* Hyderabad's history

|  |
| --- |
| নাসির জং **আসাফ জাহি রাজবংশ** |
|
| পূর্বসূরীকামারউদ্দিন খান, প্রথম আসাফ জাহ | **হায়দ্রাবাদের নিজাম**১ জুন ১৭৪৮–১৬ ডিসেম্বর ১৭৫০ | উত্তরসূরীমুজাফফর জং |
|

| * দে
* স
হায়দ্রাবাদের নিজাম |
| --- |
| 
* কামারউদ্দিন খান
* নাসির জং
* মুজাফফর জং
* সালাবাত জং
* নিজাম আলি খান
* সিকান্দার জাহ
* নাসিরউদ্দৌলা
* আফজালউদ্দৌলা
* মাহবুব আলি খান
* উসমান আলি খান

 |
| 
* বিষয়শ্রেণী
* কমন্স

 |
মনোবিজ্ঞানে **মনস্তাত্ত্বিক ক্রীড়া** প্রতিযোগিতামূলক মানব আচরণে তিনটি ধরন নির্ধারনে ব্যবহৃত হয়:

1. একক-প্রভাবশালী মানসিকতা মূলত সচেতন সংগ্রাম, প্রায়ই অপ্রতিরোধী-আক্রমনাত্মক আচরণের নিযুক্ত বিশেষভাবে মনোবল ভেঙে দেওয়া বা চিন্তার বিষয়, ক্ষমতায়ন, আগ্রাসক ভাবমূর্তি তৈরির; এছাড়াও "ক্ষমতার খেলা​​" নামে অভিহিত করা হয়েছে।
2. ভবিষ্যত লেনদেনে নিয়োজিত মানুষের সাথে জড়িত অন্যমনস্ক খেলা যাতে তারা সম্পূর্ণরূপে সচেতন থাকে না, এবং লেনদেনের বিশ্লেষণ বিশ্বজুড়ে সামাজিক জীবনের একটি কেন্দ্রীয় উপাদান গঠনে বিবেচিত।
3. উন্নত মন মানসিকতার এবং/অথবা ব্যক্তিত্তের উন্নতির জন্যে তৈরি মানসিক ব্যয়াম; এছাড়াও ধাঁধাঁর খেলা বা পাজল দেখুন।

একক-প্রভাবশালী সচেতন মানসিকতা
-----------------------------

"মনস্তাত্ত্বিক ক্রীড়া" শব্দটি ১৯৬৮ সালে প্রথম ব্যবহৃত হয়। প্রতিপত্তির জন্যে সংগ্রামের অর্থে মনস্তাত্ত্বিক ক্রীড়া যা দৈনন্দিন জীবনে অফিস রাজনীতি, খেলাধুলা এবং সম্পর্কের ক্ষেত্রেও আবির্ভূত। টাইপ এ ব্যক্তিত্তের দ্বারা সবচেয়ে তীব্রভাবে এটি খেলা হয়, অফিসে মনস্তাত্ত্বিক ক্রীড়া স্পষ্টভাবে শনাক্ত করা কঠিন, যেমন শক্তিশালী ব্যবস্থাপনা অতিরিক্ত দিক নির্দেশনায় আবছা হয়ে আসে, তেমনি বিভ্রান্তকারি মনস্তাত্ত্বিক ক্রীড়া এবং অন্তর্ঘাতের দ্বন্দ্ব চলে। একজন সতর্ক বিক্রয়কর্মীকে তার কাজের ক্ষেত্রে সবসময় সচেতন এবং অচেতন মনে বিভিন্নরকম স্পর্ধামূলক মনস্তাত্ত্বিক ক্রীড়া এবং তা অতিক্রম করার জন্যে প্রস্তুত থাকতে হয়।

একজন গুরুতর খেলোয়াড়ও সবসময় তার প্রতিদ্বন্দ্বীর বিভিন্ন ধরনের গণনা এবং মনস্তাত্ত্বিক ক্রীড়ার জন্যে প্রস্তুত থাকে, এদিকে প্রতিযোগিতামূলক মনবিজ্ঞান এবং আত্মপরতার মধ্যে সূক্ষ্ম পার্থক্যটি নষ্টের চেষ্টা করা হয়।

ঘনিষ্ঠ সম্পর্কে, মনস্তাত্ত্বিক ক্রীড়া একজনের বিশ্বাস নষ্ট করে আরেকজনের নিজের উপলব্ধিকে প্রাধান্য দিতে ব্যবহৃত হয়।

অন্যমনস্ক খেলা
--------------

এরিক বার্ন মানসিক খেলাকে সামাজিক ও মানসিক মাধ্যমে সাজানো প্রক্রিয়া হিসেবে উল্লেখ করেছেন একত্রে যেটির ফলাফল একটি নাটকীয় পরিণতি। তিনি একটি খেলার প্রারম্ভিক সূচনাকে নিম্নোক্তভাবে বর্ণনা করেছেনঃ

"রাখালঃ 'আসো আর শস্যগারটি দেখো'।

আগন্তুকঃ 'আমি শস্যগারটি ভালোবাসি আমার বাল্যকাল থেকে'".

সামাজিকভাবে শস্যগার সম্পর্কিত কথাবার্তায়, প্রারম্ভিক মানসিকতার মাধ্যমে খেলাটির ফলাফল হতে পারে বিষাদময় অথবা হাস্যকর, বেশি অথবা কম যেটা হঠাৎ করে প্রতিয়মান এবং প্রচ্ছন্ন উদ্দেশ্য প্রত্যেকের কাছে পরিষ্কার হতে পারে।

এমন ত্রিশ চল্লিশটি খেলার মাঝে (বিভিন্ন প্রকারের খেলার মাঝেও) বার্নের তত্ত্ব বিস্তারিত ও সংক্ষেপে বর্ণিত হয়েছে।

তথ্যসূত্র
---------

1. ↑  Gita Mammen, *After Abuse* (2006) p. 29
2. ↑  Eric Berne, *Games People Play* (1966) p. 45
3. ↑  "mind game"। The Free Dictionary। সংগ্রহের তারিখ ২০১২-০৮-০৯।
4. ↑  Jacques Lacan, *Ecrits: A Selection* (London 1997) p. 68
5. ↑  A. P. Sands, *The Psychology of Gamesmanship* (2010) p. 2
6. ↑  Kathleen J, Ferraro, *Neither Angels nor Demons* (2006) p. 82
7. ↑  John McCleod, *An Introduction to Counselling* (2009) p. 255-6
8. ↑  Berne, p. 32
9. ↑  Berne, p. 64-147

বহিঃসংযোগ
---------

* Sarah Strudwick (Nov 16, 2010) Dark Souls - Mind Games, Manipulation and Gaslighting
এটি গ্রেগরীয় বর্ষপঞ্জী অনুযায়ী ৭৯০-এর দশক। এটি শুরু হয়েছে ১লা জানুয়ারি, ৭৯০ থেকে এবং শেষ হয়েছে ৩১ ডিসেম্বর, ৭৯৯ তারিখে।

ঘটনা
----

### ৭৯০

এই অনুচ্ছেদটি ৭৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯১

এই অনুচ্ছেদটি ৭৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯২

এই অনুচ্ছেদটি ৭৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৩

এই অনুচ্ছেদটি ৭৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৪

এই অনুচ্ছেদটি ৭৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৫

এই অনুচ্ছেদটি ৭৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৬

এই অনুচ্ছেদটি ৭৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৭

এই অনুচ্ছেদটি ৭৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৮

এই অনুচ্ছেদটি ৭৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৭৯৯

এই অনুচ্ছেদটি ৭৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**হাতিজা** বা **খাদিজা সাবিহা গোর্কি** (১৮৮৮ - নভেম্বর ২২, ১৯৬৩) ছিলেন একজন তুর্কি স্কুল শিক্ষক, রাজনীতিবিদ এবং তুরস্কের সংসদের প্রথম ১৮ জন মহিলা সদস্যের একজন।

জীবনের প্রথমার্ধ
----------------

হাতিজা সাবিহা ১৮৮৮ সালে ইস্তানবুলের উস্কুদারে হাজ্জি ইসমাইল এবং তার স্ত্রী আইসের ঘরে জন্মগ্রহণ করেন। শৈশবে তার বাবা মারা যাওয়ার পরে তার মা দর্জি শিক্ষক হিসাবে কাজ করে বাচ্চাদের শিক্ষার যত্ন নিত। তিনি ১৯০৩ সালে উস্কুদার ভোকেশনাল হাই স্কুল ফর গার্লস থেকে পাস করেন এবং ১৯০৬ সালে ইস্তানবুলের টিচার্স কলেজ থেকে স্নাতক হন।

স্কুল শিক্ষক কর্মজীবন
---------------------

১৯০৭ সালের ৩১ জানুয়ারি তিনি মোল্লা গরানি ভোকেশনাল জুনিয়র হাই স্কুলে সূচিকর্মের শিক্ষক হিসেবে কাজ শুরু করেন। এরপর তিনি উস্কুদার ভোকেশনাল হাই স্কুল ফর গার্লস (মার্চ ১৯০৮), কাদিকয় নর্মাল জুনিয়র হাই স্কুল (অক্টোবর ১৯১১), আবার উস্কুদার ভোকেশনাল জুনিয়র হাই স্কুল (জানুয়ারি ১৯১২), আচিক তুর্বে ভোকেশনাল হাই স্কুল (জানুয়ারি ১৯১৪) এবং মাল হাতুন ভোকেশনাল হাই স্কুলে (অক্টোবর ১৯১৪) নিযুক্ত হন। পরবর্তীতে তিনি ইস্তাম্বুল বিশ্ববিদ্যালয়ের সাবেক দারুল ফানুনে গণিত অধ্যয়ন করেন। ১৯১৭ সালে সর্বোচ্চ নম্বর পেয়ে স্নাতক হন। তিনি বিশ্ববিদ্যালয়ের প্রথম পাঁচজন স্নাতক ছাত্রীর মধ্যে একজন ছিলেন। ১৯১৭ সালের সেপ্টেম্বরে, তিনি বুরসার টিচার্স কলেজে গণিতের সহকারী অধ্যক্ষ এবং শিক্ষক হিসাবে নিযুক্ত হন। তিনি ছুটিতে ইস্তাম্বুল যাওয়ার পর কাজে যোগদান না করায় তিনি পদত্যাগ করেছেন বলে মনে করা হয়েছিল। ১৯২১ সালের ফেব্রুয়ারিতে, তিনি এডিরনে মেয়েদের কলেজের মেয়েদের সহকারী অধ্যক্ষ এবং গণিতের শিক্ষক হিসাবে নিযুক্ত হন। তিনি ১৯২২ সালের সেপ্টেম্বর পর্যন্ত এই পদে বহাল ছিলেন।

এডিরনে থাকার সময়, তিনি হাইস্কুলের অধ্যক্ষ কেমাল গার্কিকে বিয়ে করেছিলেন। এই বিবাহের ফলে তাদের একটি সন্তানের জন্ম হয়।

উসমানীয় সাম্রাজ্যের শেষ বছরগুলোতে, তিনি অক্টোবর ১৯২২ থেকে সেপ্টেম্বর ১৯২৩ এর মধ্যবর্তী সময়ে কর্মহীন হয়ে পড়েন। তিনি ১৯২৩ সালে আদানার টিচার্স কলেজ ফর গার্লস-এ গণিতের শিক্ষক হিসেবে সংক্ষিপ্ত সময়ের জন্য দায়িত্ব পালন করেন। ১৯২৩ সালের অক্টোবর থেকে ১৯৩৩ সালের আগস্ট পর্যন্ত তিনি শিভাসের টিচার্স কলেজ ফর গার্লস-এ গণিতের শিক্ষক ছিলেন এবং এরপর ১৯৩৫ সালের ফেব্রুয়ারি পর্যন্ত টোকাটের একটি জুনিয়র উচ্চ বিদ্যালয়ে গণিতের শিক্ষক ছিলেন।

রাজনীতিবিদ হিসবে কর্মজীবন
-------------------------

১৯৩৪ সালে প্রণীত ভোটাধিকার আইন অনুযায়ী, তুরস্কের নারীদের ভোট দিতে এবং সংসদে একটি আসনের জন্য প্রতিদ্বন্দ্বিতা করার অনুমতি দেওয়া হয়। গোর্কি রিপাবলিকান পিপলস পার্টির (সিএইচপি) জন্য রাজনীতিতে প্রবেশ করেন, এবং ১৯৩৫ সালের সাধারণ নির্বাচনের জন্য মনোনীত হন। তিনি শিবসের ডেপুটি হিসাবে ৫ম সংসদে নির্বাচিত হন। তিনি সংসদের প্রথম ১৮ জন মহিলা সদস্যের একজন হন। তিনি চার বছরের মেয়াদে অভ্যন্তরীণ সংসদীয় কমিটিতে দায়িত্ব পালন করেন। ১৯৩৯ সালের সাধারণ নির্বাচনের পর তিনি স্বেচ্ছায় অবসর গ্রহণ করেন।

১৯৬৩ সালের ২২ নভেম্বর হাতিজা সাবিহা গোর্কি মৃত্যুবরণ করেন।

তথ্যসূত্র
---------

1. 1 2 3 4 5 6  Duroğlu, Sibel (২০০৭)। "Türkiye'de İlk Kadın Milletvekilleri" (পিডিএফ) (তুর্কি ভাষায়)। Ankara Üniversitesi Sosyal Bilimler Enstitüsü: 109–110। ২০১৫-০২-০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০১-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Tarihe yön veren kadınlar"। *Hürriyet* (তুর্কি ভাষায়)। ২০০৭-০৩-০৮। সংগ্রহের তারিখ ২০১৮-০১-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মনস্তাত্ত্বিক থ্রিলার** এমন একটি ঘরানা যা সাধারণত চলচ্চিত্র এবং বইগুলি বর্ণনা করতে ব্যবহৃত হয় যা একটি রোমাঞ্চকর সেটিংয়ে মানসিক বিবরণ নিয়ে কাজ করে।

প্রসঙ্গ এবং প্রচলিত রীতি অনুযায়ী, এটি বিস্তীর্ণ থ্রিলার আখ্যানধর্মী কাঠামোর একটি উপবর্গ, যেখানে গথিক এবং গোয়েন্দা কথাসাহিত্যের সাথে মিল রয়েছে এবং যার সাথে মাঝে মাঝে "বাস্তবের দ্রবীভূত ধারণাও" রয়েছে। এটি প্রায়শই মানসিক চাপযুক্ত চরিত্রগুলির দৃষ্টিভঙ্গির মাধ্যমে বলা হয়, তাদের বিকৃত মানসিক উপলব্ধি প্রকাশ করে এবং অত্যধিক এবং আবেগপ্রবণ চরিত্রগুলির মধ্যে জটিল এবং প্রায়শ নির্যাতনের সম্পর্কের দিকে মনোনিবেশ করে। মনস্তাত্ত্বিক থ্রিলারগুলি প্রায়শই রহস্য, নাটক, অ্যাকশন এবং প্যারানাইয়ার উপাদানগুলিকে অন্তর্ভুক্ত করে। মনস্তাত্ত্বিক থ্রিলারগুলি প্রায়ই রহস্য, নাটক, অ্যাকশন, এবং প্যারানয়া (মস্তিষ্ক বিকৃতি) উপাদানগুলিকে একত্রীভূত করে। এটি মনস্তাত্ত্বিক হরর ঘরানার সাথে ঘনিষ্ঠভাবে সম্পর্কিত, পরবর্তীকালে সাধারণত আরও ভয়াবহ এবং সন্ত্রাসবাদী উপাদান এবং থিম জড়িত হয় এতে।

সংজ্ঞা
------

পিটার হ্যাচিংস বিভিন্ন ছায়াছবিগুলিকে মনস্তাত্ত্বিক থ্রিলার হিসাবে চিহ্নিত করেছেন, কিন্তু এটা সাধারণত বোঝায়, "গৃহীত সেটিংসের বিবরণগুলিকে বোঝায় যেখানে অ্যাকশনটিকে দমন করা হয় এবং যেখানে প্রধান চরিত্রগুলির মনোবিজ্ঞানের তদন্তের পরিবর্তে থ্রিলার বা রোমাঞ্চ সরবরাহ করা হয়।" মনস্তাত্ত্বিক থ্রিলারের একটি স্বতন্ত্র বৈশিষ্ট্য হল এটি এর চরিত্রগুলির মানসিক অবস্থার উপর জোর দেয়: তাদের উপলব্ধি, চিন্তাভাবনা, বিকৃতি এবং বাস্তবতাকে উপলব্ধি করার সাধারণ সংগ্রাম।

পরিচালক জন ম্যাডেনের মতে, মনস্তাত্ত্বিক থ্রিলারগুলি গল্প, চরিত্র বিকাশ, পছন্দ এবং নৈতিক দ্বন্দ্বকে আলোকপাত করে; ভয় এবং উদ্বেগ অপ্রত্যাশিত উপায়ে মানসিক উত্তেজনা এনে দেয়। ম্যাডেন বলেছেন এসব চলচ্চিত্রে দর্শনের অভাব এবং চরিত্রের উপর বিশেষ গুরুত্ব দেওয়ার কারণে তাদের হলিউডের জনপ্রিয়তা হ্রাস পেয়েছে। চরিত্রের উদ্দেশ্য, সততা এবং তারা কীভাবে বিশ্বকে দেখে সে সম্পর্কে অনিশ্চয়তাকে কাজে লাগিয়ে মনস্তাত্ত্বিক থ্রিলারগুলি উৎকণ্ঠাময় অনিশ্চয়তাপূর্ণ হয়।

তথ্যসূত্র
---------
আবু-আল-তৈয়্যব মুহাম্মদ শামস-আল-হক বিন শায়খ আমীর 'আলি বিন শেখ মাকসুদ' আলী বিন শেখ গোলাম হায়দার বিন শেখ হেদায়েতুল্লাহ বিন শায়খ মুহাম্মদ জাহিদ বিন শায়খ নূর মুহাম্মদ বিন শেখ 'আলাউদ্দীন, যিনি **মুহাম্মদ শামসুল হক আজিমাবাদী** নামে অধিক পরিচিত। ভারতীয় হাদীসশাস্ত্রের পণ্ডিত ছিলেন। তিনি সুনানে আবি দাউদের ব্যাখ্যাগ্রন্থ লেখার জন্য সর্বাধিক পরিচিত।

জীবন
----

তিনি পাটনায় জন্মগ্রহণ করেন, যা পূর্বে আজিমাবাদ নামে পরিচিত ছিল এবং সৈয়দ নাজির হোসেনের কাছ থেকে ইসলামিক শিক্ষা লাভ করেন।

১৮৯৪ সালে তিনি হজ পালনের জন্য মক্কা ও মদিনা ভ্রমণ করেন এবং সেখানে থাকাকালীন তিনি অনেক পন্ডিতদের সাথে সাক্ষাতের সুযোগ পান। আজিমাবাদীর সবচেয়ে গুরুত্বপূর্ণ অবদানের মধ্যে ছিল হাদিস এবং এর সাহিত্যের জনপ্রিয়করণ এবং বিতরণ।

আজিমাবাদির ইসলামিক পাণ্ডুলিপির একটি অত্যন্ত বিস্তৃত গ্রন্থাগার ছিল, যা ভারতের সেরা গ্রন্থগুলির মধ্যে বিবেচিত হত। তিনি অনেক বইয়ের লেখক, তবে তার সর্বাধিক পরিচিত হল ৩২ খন্ডের *সুনান আবি দাউদের* ভাষ্য, যাকে *গায়তুল মাকসুদ* বলা হয় এবং ১৪ খন্ডের *আউন উল-মা'বুদ*। আজিমাবাদী ইসলামের একজন মুজাদ্দিদ বা মুক্তিদাতার যোগ্যতা সম্পর্কে তার মতামতের জন্যও পরিচিত ছিলেন; তার হিসাব অনুযায়ী, আল-সুয়ুতি এবং মুর্তদা আল-জাবিদি ছিলেন দুইজন বিশিষ্ট মুজাদ্দিদ। 

১৯১০-১১ সালে সমগ্র দেশ প্লেগের মহামারীর কবলে পড়ে। বিহারের আজিমাবাদির জেলার পাটনাও এই রোগে মারাত্মকভাবে আক্রান্ত হয়েছিল। ১৫ মার্চ দিয়ানওয়ান শহর পরিদর্শন করার পর তিনি নিজেই প্লেগের আক্রমণে আক্রান্ত হন এবং ছয় দিন পর ২১ মার্চ ১৯১১ সালে তিনি ৫৩ বছর বয়সে মারা যান।

লিখনী অবদান
-----------

* আউন আল মাবুদ: আবু আল-তৈয়্যিব মুহাম্মাদ শামস আল-হক্ক আল-আজিম আবাদির সুনানে আবি দাউদের ব্যাখ্যার একটি ভাষ্য। ৩য় সংস্করণ। বৈরুত: দারুল ফিকর, ১৯৭৯।

উদ্ধৃতি
-------

1. ↑  Ze'ev Maghen, *After Hardship Cometh Ease: The Jews as Backdrop for Muslim Moderation*, pg. 51. Volume 17 of Studien zur Geschichte und Kultur des islamischen Orients. Neue Folge. Berlin: Walter de Gruyter, 2006. আইএসবিএন ৯৭৮৩১১০৯১০৪৭৬
2. ↑  Azyumardi Azra, *The Origins of Islamic Reformism in Southeast Asia*, pg. 18. Part of the ASAA Southeast Asia Publications Series. Honolulu: University of Hawaii Press, 2004. আইএসবিএন ৯৭৮০৮২৪৮২৮৪৮৬

বহিঃসংযোগ
---------

* তার জীবনকর্ম এবং কাজ প্রচারের জন্য নিবেদিত ওয়েবসাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
	+ 2
* ভিআইএএফ
	+ ১
* ওয়ার্ল্ডক্যাট
	+ 2

 |
| জাতীয় গ্রন্থাগার | 
* নরওয়ে
* জার্মানি
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**সিয়ান কিংগি** (১৬ ডিসেম্বর ১৯৭৪ - ২৭ নভেম্বর ১৯৮৭) নিউজিল্যান্ডের মাওরি বংশোদ্ভূত ১২ বছর বয়সী অস্ট্রেলিয়ান মেয়ে।  তাকে ১৯৮৭ সালের নভেম্বরমাসে কুইন্সল্যান্ডের নুসাতে অপহরণ করে ধর্ষণ ও হত্যা করা হয় ।১৯৮৮ সালে ব্যারি জন ওয়াটস এবং ভালমায়ে ফায়ে বেক দম্পতি এই বহুল প্রচারিত অপরাধের জন্য দোষী সাব্যস্ত হন। ওয়াটসকে প্যারোল ছাড়াই যাবজ্জীবন কারাদণ্ড দেওয়া হয়েছিল এবং তার স্ত্রী ১৪ বছর ৬ মাস কারাবাসের পর প্যারোলের জন্য যোগ্য হবে। তবে কারাগারে থাকাকালীন মারা যান।

অন্তর্ধান
---------

১৯৮৭ সালের ২৭ নভেম্বর শুক্রবার বিকেল সাড়ে চারটার দিকে ১২ বছর বয়সী স্কুলছাত্রী সিয়ান কিংগিকে শেষবার নুসা হেডসের পিন্নারু পার্কের কাছে স্কুল শেষে তার হলুদ ১০ গতির সাইকেল চালিয়ে বাড়ি যেতে দেখা যায়। ঠিক আগে, কিংগি তার মায়ের সাথে কেনাকাটা করছিল, এবং পরে পার্কের মধ্য দিয়ে তার নিয়মিত পথ ধরে বাড়ি চলে যায়। যখন তার মা বাড়িতে পৌঁছান এবং কিংগি প্রত্যাশা অনুযায়ী সেখানে ছিলেন না, তখন ধরে নেওয়া হয়েছিল যে তিনি তার স্কুল বা তার ভলিবল দলের বন্ধুদের সাথে দেখা করেছিলেন এবং বিলম্বিত হয়েছিলেন। পরে, যখন কিংগি তখনও ফিরে আসেননি, তখন তার মা তার বন্ধুদের বাড়িতে ফোন করতে শুরু করেন। রাত ৮টার মধ্যে কিংগির বাবা-মা তার পদক্ষেপগুলো পুনরায় খুঁজে বের করতে শুরু করেন এবং পার্ক থেকে তার পরিত্যক্ত সাইকেলটি উদ্ধার করার পর স্থানীয় পুলিশের কাছে নিখোঁজ হওয়ার খবর জানাতে যান।

তদন্ত
-----

দেরিতে নোটিশ দেওয়া সত্ত্বেও, পুলিশ পরের দিনের সংবাদপত্রে কিংমির জন্য নিখোঁজ ব্যক্তির প্রতিবেদন ঢোকানোয় সহায়তা করতে সক্ষম হয়েছিল। নিখোঁজ হওয়ার সময় পার্কে থাকা লোকদের সম্পর্কেও পুলিশ তথ্য সংগ্রহ করতে শুরু করে। ১৯৮৭ সালের ৩ ডিসেম্বর টিনবীরওয়াহ মাউন্টেন স্টেট ফরেস্টের কাস্টাওয়ের ক্রিকের কাছে ১৫ কিলোমিটার দূরে কিংদির লাশ আবিষ্কার না হওয়া পর্যন্ত পুলিশের আর কিছু করার ছিল না।

এরপর একটি ধুলোময় অজ্ঞাত সাদা আন্তঃরাজ্য নিবন্ধনকৃত ১৯৭৩ হোল্ডেন কিংসউড স্টেশন ওয়াগনের উপর পুলিশের মনোযোগ নিবন্ধ হয়। পরবর্তী সপ্তাহগুলোতে, পুলিশ প্রমাণ সংগ্রহ করার সাথে সাথে, আরও অসংখ্য ঘটনা গাড়ির সাথে যুক্ত ছিল (যদিও গাড়ির সঠিক বিবরণ প্রায়শই বৈচিত্র্যময় ছিল), যার মধ্যে চালকের সন্দেহজনক আচরণ এবং আরও তিনটি হামলার ঘটনা অন্তর্ভুক্ত ছিল। ভিক্টোরিয়ান রেজিস্ট্রেশন এলএলই-৪২৯ হিসাবে নিশ্চিত গাড়ির মালিককে অবশেষে ভালমায়ে বেক হিসাবে শনাক্ত করা হয়। বেক এবং তার স্বামী ব্যারি ওয়াটস, যিনি এক বছর আগে বিয়ে করেছিলেন, পার্থে বসবাস করছিলেন, কিন্তু কুইন্সল্যান্ডের লোউডে একটি সম্পত্তি ভাড়া নেওয়ার আগে ভিক্টোরিয়ায় চলে গিয়েছিলেন। উভয়েরই ব্যাপক ফৌজদারি রেকর্ড ছিল এবং তারা জামিনে ছিল।

তথ্যসূত্র
---------

 

1. ↑  Sian Kingi, Sydney Morning Herald, by Adrian McGregor, published 10 February 1990, retrieved 30 April 2011
2. ↑  Child Killer Witness Haunted, Sunshine Coast Daily, 11 May 2008
3. ↑  Valmae Beck, Sian Kingi's killer, is 'close to death'  ওয়েব্যাক মেশিনে আর্কাইভকৃত ১০ মে ২০০৮ তারিখে, Courier Mail, 7 May 2008
4. 1 2 3 4 5  "Case 101: Sian Kingi"। *Casefile: True Crime Podcast* (ইংরেজি ভাষায়)। ২৪ নভেম্বর ২০১৮। সংগ্রহের তারিখ ২০১৯-০৭-২৫।
5. ↑  Letters of a child killer  ওয়েব্যাক মেশিনে আর্কাইভকৃত ১৩ মার্চ ২০০৮ তারিখে, Courier Mail, 7 July 2007
6. ↑  "How a surfing icon took down Sian Kingi's sadistic killers"। *www.weeklytimesnow.com.au*। ৩০ জানুয়ারি ২০১৯। সংগ্রহের তারিখ ২০১৯-০৭-২৫।
**ভারত-মিয়ানমার-থাইল্যান্ড ত্রিপাক্ষিক মহাসড়ক** ভারতের পুবে তাকাও নীতির অধীনে একটি নির্মাণাধীন মহাসড়ক যা ভারতের মণিপুর রাজ্যের মোরে শহরকে মিয়ানমার হয়ে থাইল্যান্ডের মায়ে সোত শহরের সাথে যুক্ত করবে। সড়কটি আসিয়ান-ভারত মুক্ত বাণিজ্য অঞ্চলে ব্যবসা-বাণিজ্যে জোয়ার আনবে বলে প্রত্যাশা করা হচ্ছে। ভারত মহাসড়কটিকে কম্বোডিয়া, লাওস এমনকি ভিয়েতনাম পর্যন সম্প্রসারণ করার প্রস্তাব দিয়েছে। ভারত থেকে ভিয়েতনাম পর্যন্ত প্রসারিত প্রস্তাবিত আনুমানিক ৩,২০০ কিমি (২,০০০ মা) দীর্ঘ সড়কটিকে পূর্ব-পশ্চিম অর্থনৈতিক করিডোর নাম দেওয়া হয়েছে। থাইল্যান্ড থেকে ক্যাম্বোডিয়া ও ভিয়েতনাম পর্যন্ত অংশটি ২০১৫ সালে চালু হয়। মহাসড়কটি চিন্দউইন নদীর উপরে নির্মীয়মান কালে ও মণিওয়া নদীবন্দরগুলির সাথেও সংযুক্ত হবে।

লাওস, কম্বোডিয়া ও ভিয়েতনাম পর্যন্ত প্রসারিত হলে এই সংযোগসড়কটি বাৎসরিক ৭০০০ কোটি মার্কিন ডলার অতিরিক্ত স্থূল অভ্যন্তরীণ উৎপাদন (জিডিপি) এবং ২০২৫ সাল নাগাদ প্রায় ২ কোটি লোকের কর্মসংস্থান অর্জনে সাহায্য করবে। ২০১৭ সালের তথ্য অনুযায়ী ভারত-আসিয়ান সংযুক্তি প্রকল্পগুলির জন্য ভারত সরকার ১০০ কোটি মার্কিন ডলার ঋণের ব্যবস্থা করে। ২০২০ সালের ডিসেম্বর মাসে বাংলাদেশ ঢাকার সাথে সংযুক্তি শক্তিশালী করার জন্য আনুষ্ঠানিকভাবে এই মহাসড়ক প্রকল্পে যোগদানের ইচ্ছা প্রকাশ করে। বিদ্যমান বাংলাদেশ-ভুটান-ভারত-নেপাল মোটরযান চুক্তিটি সীমান্ত নিয়ন্ত্রণ এবং ভারত ও বাংলাদেশের মধ্যে মালামাল পরিবহনে শুল্ক নজরদারি শিথিলকরণ সহজতর করেছে।

তথ্যসূত্র
---------

1. ↑  "All you want to know about Delhi to Bangkok Road Trip - Myths & Reality"। *Tripoto*। ১১ সেপ্টেম্বর ২০১৫। সংগ্রহের তারিখ ২০ সেপ্টেম্বর ২০১৫।
2. ↑  "Highway pact after car rally"। *www.telegraphindia.com*।
3. ↑  "Myanmar Road Project Hooks 1.8 Billion Baht From Thailand"। *The Irrawaddy*। ২ ফেব্রুয়ারি ২০১৭। সংগ্রহের তারিখ ১২ ফেব্রুয়ারি ২০১৭।
4. ↑  Myanmar to develop river ports, 2017.
5. ↑  Asean in talks to take IMT highway up to Vietnam, 12 Dec 2017.
6. ↑  Rajagopalan, Rajeswari Pillai। "Connectivity Gaining Greater Currency in India-Bangladesh Relations"। *thediplomat.com*। সংগ্রহের তারিখ ৬ ফেব্রুয়ারি ২০২১।

প্রবেশদ্বার: সড়ক এশিয়া